Llista i classifica les entitats que s'esmenten al text:
Rita Barberà Nolla (València, 16 de juliol de 1948 – Madrid, 23 de novembre de 2016) fou una política valenciana, alcaldessa de València entre 1991 i 2015, i diputada a les Corts Valencianes pel Partit Popular de la Comunitat Valenciana entre 1983 i 2015. Nasqué el 1948 a la ciutat de València, filla de José Barberá Armelles, un periodista carlista i posteriorment franquista, i Carmen Nolla i Forcada, descendent d'una família d'industrials de la ceràmica de Meliana. L'any 1964 començà a treballar a Radio Valencia i al periòdic vespertí Jornada. Cap a l'any 1968 ja era la responsable de cobrir la informació de l'Ajuntament de València, de la Diputació i del Govern Civil. Entre 1975 i 1978 treballà al periòdic valencià Levante-EMV, on feia una secció setmanal sobre urbanisme. El 1978 el govern civil la contractà per a ser la seua cap de premsa i l'octubre d'eixe mateix any la Confederació Empresarial Valenciana la contractà com a màxima responsable del seu gabinet de premsa. Era llicenciada en Ciències Polítiques per la Facultat de Ciències Econòmiques de la Universitat de València i cursà els estudis de Ciències de la Informació en la Facultat corresponent de la Universidad Complutense de Madrid. Fon copromotora i cofundadora, el 1976, d'Aliança Popular al País Valencià, membre del Comité Executiu Nacional des de 1983 i membre del Comitè de les Regions de la Unió Europea. El seu primer càrrec electe arribà el 1983 com a diputada a les Corts Valencianes, legislatura en què ocupà el lloc de portaveu adjunta del grup parlamentari popular. El 1987 fon reelegida com a diputada de les Corts Valencianes, assumint les funcions de presidenta del grup parlamentari popular. Fon escollida alcaldessa de València el 5 de juliol de 1991 amb el suport d'Unió Valenciana, ja que el PP obtingué 9 regidors, enfront dels 13 del PSPV, els 8 regionalistes i els 3 d'Esquerra Unida, per la qual cosa feren un govern de coalició de centredreta. Fon reelegida en les convocatòries electorals de 1995, 1999, 2003 en les quals aconseguí majoria absoluta, a més de guanyar en tots els barris de València; en les eleccions municipals de 2007 trencà el seu sostre electoral, augmentant els regidors fins a 21 (56,67% dels vots) per al PP i tan sols 12 per al PSPV, quedant sense representació per primera vegada en la història de la democràcia EUPV. A les eleccions municipals de 2011, Rita Barberá tornà a revalidar la majoria absoluta, però perdé un regidor front a una oposició més diversa, ja que esta estava formada, a més del PSPV, per Compromís (que entrà per primera vegada al consistori) i per Esquerra Unida del País Valencià (que tornà a obtindre representació). A les eleccions municipals del 2015 perdé la majoria absoluta i el seu partit caigué de 20 a només 10 regidors.
Rita Barberà Nolla : polític, València : Entitat_Geopolítica, Madrid : Entitat_Geopolítica, Corts Valencianes : govern, Partit Popular de la Comunitat Valenciana : partit_polític, José Barberá Armelles : persona, Carmen Nolla i Forcada : persona, Meliana : Entitat_Geopolítica, Radio Valencia : mitjans_massius, Ajuntament de València : govern, Diputació : govern, Govern Civil : govern, Levante-EMV : mitjans_massius, Confederació Empresarial Valenciana : organització, Universitat de València : educació, Universidad Complutense de Madrid : educació, Comité Executiu Nacional : organització, Unió Europea : Entitat_Geopolítica, Unió Valenciana : partit_polític, PP : partit_polític, PSPV : partit_polític, Esquerra Unida : partit_polític, EUPV : partit_polític, Rita Barberá : polític, Jornada : mitjans_massius, Aliança Popular : partit_polític, País Valencià : Entitat_Geopolítica, Compromís : partit_polític, Esquerra Unida del País Valencià : partit_polític